Указания за провеждане и защита на практическо обучение (стаж) за студенти, завършили 3-ти курс в редовна и дистанционна форма на обучение

1. Практическото обучение на студентите е задължително на основание Правилника на ИУ-Варна, съобразно държавните изисквания за получаване на образователно-квалификационни степени (ОКС) по професионални направления и специалности. Касае студентите от ОКС „бакалавър” и „професионален бакалавър”, редовна, редовна-електронна, дистанционна и задочна форма на обучение в ИУ-Варна (в т.ч. и Колежа по туризъм).
2. Продължителността на практическото обучение е 45 календарни дни или 240 работни часа, отработени през настоящата календарна година.
3. Практическото обучение на студентите, обучаващи се по две специалности, се обединява и се провежда по две програми през периода, предвиден за основната специалност.
4. Защитата на практиката се провежда на дати, определени в Заповед на Ректора за графика на учебния процес. Конкретните дати за защита за редовно и дистанционно обучение се обявяват на таблото пред кабинет Н-106 и на **www.ue-varna.bg.**
5. Знанията и уменията на студентите от практическото обучение се оценяват с оценка на изпит.
6. Отговорникът за практическото обучение в катедрата ас. д-р Виолета Петева уведомява студентите от 3 курс, редовно и дистанционно обучение през съответната учебна година за графика и изискванията за провеждане и защита на практиката.
7. Отговорникът за практическото обучение внася за обсъждане от катедрения съвет информация за професионално-практическото обучение на студентите през изтеклия период два пъти – през м.октомври и м.юни.
8. Професионалното практическо обучение (стаж) изисква:

* Намиране на ***Фирма*** за провеждане на практическото обучение, с основен предмет на дейност, съответстващ на специалността на ***Студента***.
* Регистриране на ***Фирмата*** в платформата UEBN.
* Регистриране на ***Студента*** в платформата UEBN. ***Работодателят*** вписва имената и e-mail на ***Студента*** (същият e-mail, с който ***Студентът*** се е регистрирал в платформата UEBN).
* Регистриране на ***Ментора*** в платформата UEBN. ***Менторът*** трябва да е регистриран в платформата UEBN като „Експерт от бизнеса”. ***Работодателят*** избира ***Ментор*** на програмата като вписва имената и актуален емайл (същият емайл, с който ***Менторът*** се е регистрирал в платформата UEBN).
* Съгласуване на програмата с ***Работодател*** и ***Ментор***, определен от фирмата.
* Въвеждане на програмата от ***Работодателя***.
* Всички участници (***Студент, Ментор и Експерт от ИУ-Варна***) потвърждават програмата чрез попълване на необходимата информация.

***СТУДЕНТЪТ:***

1. Потвърждава участието си в програмата, чрез бутона „Редактирай”.
2. Попълва необходимата информация.
3. Записва актуален емайл и имена на своя ***Академичен наставник***. (Намира своя ***Академичен наставник*** в обявения списък по специалности и групи на адрес uebn.ue-varna.bg ⇨ Образователен процес ⇨ Практическо обучение (стаж) ⇨ „Списък на ръководителите на практическо обучение за уч. 2017/2018 г. по катедри”).

***ЕКСПЕРТЪТ ОТ БИЗНЕСА (МЕНТОР):***

1. Потвърждава участието си в програмата, чрез бутона „Редактирай”.
2. Попълва необходимата информация за основните дейности и срок на стажа.

***ЕКСПЕРТЪТ ОТ ИУ-ВАРНА***:

1. Потвърждава програмата чрез бутона „Прегледай”.

* Оценяването на стажа се извършва от:

***СТУДЕНТА***:

1. Оценяване на ***Ментора*** и проведената практика (самооценка, участие на ***Ментора*** и условията, предоставени от организацията).

***ЕКСПЕРТА ОТ БИЗНЕСА (МЕНТОР):***

1. Оценяване на придобитите знания, умения и компетенции на ***Студента***.

***ЕКСПЕРТА ОТ ИУ-ВАРНА***:

1. Оценява целия процес на стажа, изработения доклад от ***Студента*** и неговата защита.

* Подготовката за защита на стажа изисква разработване на Доклад от Студента, основавайки се на следните изисквания, свързани със:

1. Изготвяне на заглавна страница на Доклада.
2. Съдържание на Доклада:

* Попълване на **Профил на търговското предприятие**, представен в таблична форма (виж Таблица 1);
* **Специфика на търговската (производствената) дейност на предприятието.**
* **Маркетинг в предприятието** *(продукт, пласмент, промоция, цени).*
* **Конкретни бизнес процеси, с които е ангажиран стажантът по време на практиката** *(лично извършвани дейности по време на практиката; търговски операции, с които е запознаван и обучаван стажантът от ментора по време на практиката; работа с първични и вторични документи, свързани с дейността).*
* **Изводи от проведената практика** *(лично наблюдение и оценка на силните и слабите страни на фирмената дейност и проведения стаж).*
* **Изисквания за форматиране на докладите:** шрифт (Font) Times New Roman (TNR), размер 12 пункта (12pt.), междуредие (Line spacing) Single, подравняване на текста (Aligment: Justify).

#### ДОКЛАД ЗА ЗАЩИТА НА СТАЖ,

#### ПРОВЕДЕН ВЪВ ФИРМА „…………….”

|  |  |
| --- | --- |
| Студент:  ………………………..,  спец. …., …. курс, гр…. ,  фак. №….., СИН ………. | Научен ръководител:  /…………………/ |

В А Р Н А

2 0 1 9

**Таблица 1**

**Профил на търговското предприятие**

|  |  |  |
| --- | --- | --- |
| **Наименование на предприятието, в което се провежда практическото обучение** | |  |
| **Ментор (име, длъжност)** | |  |
| **Предмет на дейност на предприятието**  *(с какво се занимава предприятието, възникване, развитие, асортимент, размер на предприятието [[1]](#footnote-1) )* | |  |
| **Организационно-управленска структура:** | |  |
| **-вид, брой отдели в състава на организационно-управленската структура на предприятието** | |  |
| **-отдел/и ангажиран/и с продажбите, покупките и логистиката, брой и структура на заетите лица в тях** | |  |
| ***Фирме***  ***на сре***  ***да*** | **Делови партньори на предприятието**  *(банки, маркетингови агенции, участие в клъстери, доставчици на услуги, използвани посредници и др.)* |  |
| **Конкуренти на предприятието**  *(изброяване на основните, интензивност на конкуренцията)* |  |
| **Доставчици на предприятието** |  |
| **Клиенти на предприятието** |  |
| **Нормативни документи, които определят правната среда на предприятието**  *(да се изброят закони, правилници или други нормативни актове, с които следва да се съобразява предприятието)* |  |

1. Критериите за класификация на предприятията според техния размер (Европейска комисия) може да намерите тук: *www.bcci.bg/resources/files/nb6004773bgc\_002.pdf* [↑](#footnote-ref-1)